Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 161/13/7707	Prešov, 13.10.2014
EEČ : 2-58-632-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.4.2013, spisová značka 2 Pv 161/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 26.02.2013 v čase o 01.45 hod. vykonal krádež vlámaním do rodinného domu nachádzajúceho sa v Prešove na ul. Janáčkovej č. 25 a to tak, že plecom vyrazil dvere vedúce na dvor rodinného domu, pričom ich poškodil v oblasti zámku, vnikol na dvor, odkiaľ z altánku ukradol 2 ks bicyklov a to 1 ks pánsky horský bicykel zn. Alpina, striebornej farby, nezisteného výrobného čísla a 1 ks dámsky horský bicykel zn. Dema, strieborno-červenej farby, nezisteného výrobného čísla, 17 m hliníkového káblu so 4 drôtmi spojených čiernou gumou do jedného celku a 4 m medeného káblu potiahnutého čiernou gumou, čím takto krádežou vznikla škoda pre XXXXX, nar. XXXXX, trv. bytom XXXXX, ul. Švábska č. 42 v sume 250,-Eur a poškodením dverí vznikla škoda v sume 20,-Eur.

Uznesením prokurátora Okresnej prokuratúry XXXXX zo dňa 16.4.2013, spisová značka 2 Pv 161/13/7707, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokuratúry v Prešove sp. zn. 2Pv 161/2013/7707 zo dňa 24.04.2013 bolo podľa § 216 ods. 1 Trestného poriadku rozhodnuté o podmienečnom zastavení trestného stíhania obv. XXXXX, pre spáchanie prečinu krádeže a porušovania domovej slobody podľa  § 212 ods. 2 písm. a) a podľa § 194 ods. 1 Trestného zákona a bola mu určená skúšobná doba v trvaní 1 (jedného) roka.

           Rozhodnutie nadobudlo právoplatnosť 11.05.2013 a skúšobná doba trvala do 11.04.2013.

           Po uplynutí skúšobnej doby boli zabezpečené správy z Mesto  XXXXX, Obvodného oddelenia PZ XXXXX - Juh,  Obvodného úradu v Prešove a odpis z registra trestov, z ktorých vyplýva, že obvinený sa v priebehu skúšobnej doby správal riadne, nedopúšťal sa protiprávnych konaní a v mieste bydliska je hodnotený pozitívne. 

	Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Podľa § 217 ods. 4 Trestného poriadku,  právoplatnosťou uznesenia o tom, že sa obvinený osvedčil, alebo uplynutím lehoty podľa ods. 2, nastávajú účinky zastavenia trestného stíhania podľa § 9 ods. 1 písm. e) Trestného poriadku.

        Vzhľadom na to, že obvinený viedol počas skúšobnej doby riadny život, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Petráš
prokurátor